QH ตั้งเป้าปี 60 ยอดพรีเซลราว 1.80 หมื่นลบ. เล็งเปิด 10 โครงการใหม่
QH ตั้งเป้าปี 60 ยอดพรีเซลราว 1.80 หมื่นลบ. รายได้ขายอสังหาฯราว 1.90 หมื่นลบ. เตรียมเปิด 10 โครงการใหม่
7 ก.พ. 2560

บริษัท ควอลิตี้เฮ้าส์ จำกัด (มหาชน) หรือ QH ระบุว่า สำหรับแผนธุรกิจและเป้าหมายการดำเนินงานในปี 60 ผ่านเว็บไซต์ของบริษัท โดยตั้งเป้าหมายยอดพรีเซลที่ราว 1.80 หมื่นล้านบาท ,รายได้จากการขายอสังหาริมทรัพย์ ราว 1.90 หมื่นล้านบาท ขณะที่รายได้จากการเช่าอสังหาริมทรัพย์ อยู่ที่ราว 1 พันล้านบาท พร้อมจะเปิด 10 โครงการใหม่ ซึ่งเป็น low-rise projects มูลค่ารวม 1.15 หมื่นล้านบาท
พร้อมกันนี้ตั้งงบสำหรับการซื้อที่ดินในปี 60 ที่ระดับ 5-6 พันล้านบาท จากระดับ 2.3 พันล้านบาทในปีก่อน และงบลงทุนสำหรับการก่อสร้าง 1 หมื่นล้านบาท จากระดับ 9 พันล้านบาทในปีก่อนสำหรับผลการดำเนินงานในปี 59 บริษัทมียอดพรีเซล ราว 1.50 หมื่นล้านบาท